今日晏晝慶祝舊同事生日，約了一班OL食lunch，本來有人提議食pizza，因為我唔舒服俾我reject左，最後訂左位o黎飲茶，又係N年冇o黎過。因為點心唔太多，叫了幾種傳統蝦餃、燒買、叉燒飽，仲有小籠飽，蔥油餅等等，D點心味道麻麻地。反而粉麵飯、小菜又唔錯喎，香煎糖醋麵-多油就預左，但煎得好香口好脆，力寶軒炒飲買相幾靚可惜冇帶DC，料就唔太多勝在炒得乾身唔油膩，瑤柱肉碎粥鍾意佢夠清清地，易入口；仲有鮑魚菇扒豆苗同上湯菜心，味道亦好，兩碟D菜都好好甜。不過價錢就貴D，5 個人食左$740。